समूहों को लक्ष्य से कम लोन देने पर नाराजगी
जिला विकास समन्वय एवं निगरानी समिति की बैठक सोमवार को कलेक्टोरेट में हुई। अध्यक्षता करते हुए सांसद ताम्रध्वज साहू ने विभागीय प्रगति रिपोर्ट की समीक्षा की। जिसमें एनआरएलएम योजना के तहत बैंकों द्वारा स्वसहायता समूहों को लोन वितरित करने में रुचि नहीं दिखाने पर नाराजगी जताई। इस वर्ष 257 स्वसहायता समूहों को 429 करोड़ रुपए लोन देने का लक्ष्य था। अब तक केवल 156 समूहों को 257 करोड़ लोन दिया गया। वहीं एसबीआई के वरिष्ठ अधिकारियों को इसकी सूचना देने के निर्देश दिए।
सांसद ने दीनदयाल उपाध्याय ग्रामीण कौशल विकास योजना की समीक्षा की और कहा कि युवाओं को प्रशिक्षण प्रदान करने वाले संस्थान का संचालन जिले में होना चाहिए। उन्होंने रायपुर में संचालित दो संस्थानों को जिले में बुलाने का निर्देश दिया। वहीं 3100 युवाओं को प्रशिक्षण देने का लक्ष्य पूरा करने के निर्देश दिए। अब तक 1682 को प्रशिक्षण दिया गया है। वहीं पीएमजीएसवाई सड़कों का मेंटेनेंस सही ढंग से नहीं करने पर ठेकेदारों से सख्ती से मरम्मत कराने के निर्देश दिए। बैठक में महापौर दुर्ग चंद्रिका चंद्राकर, महापौर भिलाई देवेंद्र यादव, महापौर भिलाई चरोदा चंद्रकांता मांडले, पूर्व विधायक डॉ. दयाराम साहू आदि उपस्थित थे।
गांवों में गौठान निर्माण को मिले प्राथमिकता: सांसद ने गांवों में गौठान निर्माण के कार्य को प्राथमिकता से करने की बात कही। उन्होंने बताया कि स्कूल में खेल मैदान के नाम से कम से कम एक एकड़ जमीन आरक्षित रखी जाए। जहां खेल के साथ ही सामाजिक व सांस्कृतिक कामों में भी इसका उपयोग किया जा सकता है।
ये निर्देश भी दिए गए
hin_Deva hin_Deva hin_Deva hin_Deva hin_Deva